ambra
Store norske leksikon,Realfag,Kjemi,Organisk kjemi,Organiske forbindelser
Ambra er en vokslignende masse med en moskuslignende lukt. Den dannes i tarmkanalen hos spermhvalen, og finnes flytende i tropiske hav eller ved kysten av Afrika, India og Mellom-Amerika i form av fettete klumper, gjerne med gråspettet gul eller brun farge.
Ambra var tidligere meget verdifull som fiksativ, da den ble brukt til å binde duftstoffer til parfyme. Nå fremstilles slike fiksativer syntetisk.Ambra er en temmelig komplisert blanding av forskjellige stoffer. Hovedkomponenten, som utgjør omtrent 80 prosent, er kolesterol. For øvrig finnes fete oljer, ambrein, benzosyre, en ketonfraksjon og en flytende alkanfraksjon. Les mer i Store norske leksikon parfyme